**A Hankook Tire bejelentette pénzügyi eredményeit 2017 második negyedévére**

**A Hankook Tire 1,341 milliárd euró (1 667 milliárd KRW) árbevételt és 163,9 millió euró (203,7 milliárd KRW) üzemi eredményt jelentett be 2017 második negyedévére. Az ultranagy teljesítményű, (UHPT) csúcstechnológiás gumiabroncsok eladásai bővültek, ezek értékesítése a teljes eladások** **36,9%-át tette ki, ami 1,7%-os növekedést jelent az előző év ugyanezen időszakához viszonyítva.**

***Korea, Szöul, Németország, Neu-Isenburg, 2017. augusztus 14.*** – A prémium abroncsokat gyártó Hankook bejelentette 2017 második negyedévének pénzügyi eredményeit. A cég világszintű árbevétele 1,341 milliárd euró (1 677 milliárd KRW), üzemi nyeresége pedig 163,9 millió euró (203,7 milliárd KRW) volt.

A Hankook Tire 2. negyedéves értékesítései 1,7%-kal növekedtek az előző év ugyanezen időszakához viszonyítva, az általános árbevétel 3,5 %-kal, az üzemi nyereség pedig 34,4 százalékkal csökkent. Az üzemi nyereségben bekövetkezett csökkenés főként a nyersanyagárak emelkedésének tudható be.

Ezzel szemben a többi piaci szereplőt jelentősen megelőzve, a Hankook Tire előző év azonos negyedévével összehasonlított árbevétele növekedett. Az ultranagy teljesítményű (UHPT) gumiabroncs szegmens is folyamatosan bővült. Az UHPT abroncsok étékesítési aránya 1,7%-kal nőtt, és a második negyedév árbevételének 36,9 százalékát tette ki. A Hankook Tire a tervek szerint tovább bővíti értékesítéseit az UHPT szegmensben, és rugalmasan reagál az autóiparban bekövetkezett változásokra.

# # #

**2017. 2. negyedév konszolidált pénzügyi eredménye**

|  |  |  |  |
| --- | --- | --- | --- |
| **(Egység: milliárd KRW)** | **2016. pü. év 2. negyedév** | **2017. pü. év 1. negyedév** | **2017. pü. év 2. negyedév** |
| Árbevétel | 1 727,4 | 1 639,2 | 1 666,8 |
| Üzemi eredmény | 310,3 | 232,2 | 203,7 |

|  |  |  |  |
| --- | --- | --- | --- |
| **(Egység: millió USD)** | **2016. pü. év 2. negyedév** | **2017. pü. év 1. negyedév** | **2017. pü. év 2. negyedév** |
| Árbevétel | 1 484,9 | 1 420,1 | 1 475,8 |
| Üzemi eredmény | 266,7 | 201,2 | 180,4 |

|  |  |  |  |
| --- | --- | --- | --- |
| **(Egység: millió EUR)** | **2016. pü. év 2. negyedév** | **2017. pü. év 1. negyedév** | **2017. pü. év 2. negyedév** |
| Árbevétel | 1 315,4 | 1 333,2 | 1 341,1 |
| Üzemi eredmény | 236,3 | 188,9 | 163,9 |

**\*Valutaárfolyamok:**

|  |  |  |  |
| --- | --- | --- | --- |
|  | **2016. pü. év 2. negyedév** | **2017. pü. év 1. negyedév** | **2017. pü. év 2. negyedév** |
| USD / KRW | 1 163,30 | 1 154,28 | 1 129,43 |
| EUR / KRW | 1 313,26 | 1 229,54 | 1 242,84 |

*(MEGJEGYZÉS: Átlagos valutaárfolyamok az adott negyedévre a Korea Exchange Bank adatai szerint)*

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com) és [www.hankooktire-eu.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |